Начало екопътека "Момини гърди". Цвят на маркировката бяло-червено-бяло. Време за преминаване в едната посока 1 час 30 мин.  Пътеката е подходяща за малки деца, както и за планинско колоездене. Прехода е предимно равнинен с лека денивелация до 600 метра. По пътя няма чешми, затова си носете вода 1-2 литра на човек. Разходката е подходяща през всички сезони, особено когато е хладно. През лятото е добре да се избират за разходка хладните часове. 
Забележителности по Екопътеката: Кръста, Могилата, Военни окопи, Танкови укрития, Изглед към село Ведраре, Място за отдих с прекрасна панорама към „Розовата долина” направено от жители на село Ведраре, Скала „Главата на костенурката”. Интересна забележителност са и малките дупчици в някои от скалите, направени на еднакво разстояние една от друга.  За тях има няколко предположения - обработвани са от Траките или хората са закачали лодките си във времето когато е тази местност е била езеро.
На връщане може да се върнете като се отклоните към ЖП гара Баня. Пътя минава през 100 вековен дъб.  
Екопътеката е създадена и се поддържа от доброволци. Пазете природата чиста!
Приятна разходка!